Skrillex

Sonny John Moore (* 15. január 1988, Los Angeles, Kalifornia, USA), viac známy ako Skrillex je americký spevák, producent elektronickej hudby, DJ a bývalý frontman post-hardcorovej skupiny From First to Last v roku 2004 ako jej spevák, a so skupinou vydal dva štúdiové albumy (Dear Diary a My Teen Angst Has a Body Count v roku 2004 a album Heroine v roku 2006) predtým, ako v roku 2007 opustil skupinu kvôli sólovej kariére.

Po vydaní EP Gypsyhook v roku 2009, Moore potvrdil nahranie debutového štúdiového albumu s názvom Bells spoločne s producentom Noahon Shainom. Avšak, on ukončil produkciu albumu a začal vystupovať pod menom Skrillex. Po vydaní EP My Name is Skrillex na stiahnutie zadarmo na jeho oficiálnej MySpace webstránke, vydal koncom roka 2010 EP Scary Monsters and Nice Sprites a uprostred roka 2011 EP More Monsters and Sprites. Dňa 30. novembra 2011 bol Skrillex nominovaný na celkovo päť cien Grammy počas 54th Grammy Awards, vrátane Best New Artist a vyhral tri; "Best Dance/Electronica Album", "Best Dance Recording" a "Best Remixed Recording, Non-Classical". Dňa 5. decembra 2011 ohlásilo BBC, že bol nominovaný v hlasovaní Sound of 2012. Dňa 12. decembra 2011bol televíziou MTV nazvaný ako EDM Artist of the Year, s ďalšími úspešnými DJmi ako David Guetta a deadmau5.

Biografia

Mladosť
Moore sa narodil v Highland Parku v severovýchodnom Los Angeles. Ako dvojročný sa presťahoval do Forest Hillu v San Franciscu, kde chodil na základnú školu. Ako deväť a desaťročný chodil na internátnu školu v Mohavskej púšti, no nakoniec sa vrátil naspäť do severnej Kalifornie. Vo veku dvanástich rokov sa jeho rodina presťahovala opäť do severovýchodného Los Angeles, kde sa zapísal na súkromnú akadémiu špecializovanú na umenie, v štrnástich sa vzdelával doma, no ako šestnásťročného ho vylúčili zo vzdelávacieho programu, pretože nebol schopný "držať" krok so svojimi akademickými spolužiakmi. Ako teenager sa rád zúčastňoval na punkových koncertoch v mexických štvrtiach vo východnom a južnom Los Angeles, a neskôr v electro kluboch v centre Silver Lake a Echo Park. 

Je známy svojimi vlasmi, ktoré má na jednej strane vyholené a svojimi imidžovými okuliarmi.

Diskografia

Štúdiové albumy
2014: Recess

EP
2010: My Name Is Skrillex
2010: Scary Monsters and Nice Sprites
2011: More Monsters and Sprites
2011: Bangarang
2013: The Leaving
2014: Recess Remixes
So skupinou From First to Last
2004: Dear Diary, My Teen Angst Has a Bodycount
2006: Heroine

Ako Sonny
2009: Gypsyhook EP

Ocenenia

Grammy Awards

Referencie

Iné projekty

Externé odkazy
 Oficiálna webstránka
 Skrillex na MySpace
 Skrillex na AllMusic
 Skrillex diskografia na Discogs
 Skrillex na Spotify

Zdroj

Elektronickí hudobníci USA
Dubstepoví hudobníci
Hudobní producenti USA
Dídžeji USA
Držitelia ceny Grammy
Narodenia v 1988
Žijúci ľudia
Osobnosti z Los Angeles